**ՏԵՂԵԿԱՆՔ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԵՎ ՉԵԽԻԱՅԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻՋԵՎ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ ԵՎՐՈՊԱԿԱՆ ՄԻՈՒԹՅԱՆ ՄԻՋԵՎ՝ ԱՌԱՆՑ ԹՈՒՅԼՏՎՈՒԹՅԱՆ ԲՆԱԿՎՈՂ ԱՆՁԱՆՑ ՀԵՏԸՆԴՈՒՆՄԱՆ (ՌԵԱԴՄԻՍԻԱՅԻ) ՄԱՍԻՆ» ՀԱՄԱՁԱՅՆԱԳՐԻ ԿԻՐԱՐԿՄԱՆ ՄԱՍԻՆ» ԱՐՁԱՆԱԳՐՈՒԹՅԱՆ** **ՈՒԺԻ ՄԵՋ ՄՏՆԵԼՈՒ ԿԱՐԳԻ ՎԵՐԱԲԵՐՅԱԼ**

 «Հայաստանի Հանրապետության Կառավարության և Չեխիայի Հանրապետության Կառավարության միջև «Հայաստանի Հանրապետության և Եվրոպական միության միջև՝ առանց թույլտվության բնակվող անձանց հետընդունման (ռեադմիսիայի) մասին» համաձայնագրի կիրարկման մասին» արձանագրությունը (այսուհետ՝ Արձանագրություն) ստորագրվել է 2019թ. հոկտեմբերի 21-ին, ՀՀ արտաքին գործերի նախարարի տեղակալ Ավետ Ադոնցի կողմից:

Արձանագրության 11-րդ հոդվածի 2-րդ մասի համաձայն՝ Պայմանավորվող Կողմերը դիվանագիտական ուղիներով միմյանց կծանուցեն սույն Արձանագրության ուժի մեջ մտնելու համար անհրաժեշտ իրենց ներքին իրավական ընթացակարգերի ավարտի մասին։ Պայմանավորվող Կողմը, ստանալով վերջին ծանուցումը, Համաձայնագրի 19-րդ հոդվածի համաձայն՝ կտեղեկացնի Հետընդունման հարցերով համատեղ կոմիտեին՝ Արձանագրության ուժի մեջ մտնելու համար Պայմանավորվող Կողմերի կողմից անհրաժեշտ ներքին իրավական ընթացակարգերի ավարտման մասին, և կտեղեկացնի մյուս Պայմանավորվող Կողմին, որ ծանուցումը կատարվել է։ Արձանագրությունն ուժի մեջ կմտնի Հետընդունման հարցերով համատեղ կոմիտեին ծանուցելուց հետո երկրորդ ամսվա առաջին օրը:

2019թ. նոյեմբերի 8-ին չեխական կողմից ստացվել է ծանուցում՝ Արձանագրության ուժի մեջ մտնելու վերաբերյալ ներպետական ընթացակարգերի կատարման մասին:

 **ՀՀ արտաքին գործերի**

 **նախարարի տեղակալ**

 **Ավետ Ադոնց**

